Здаровае выхаванне – гэта выхаванне праз тату і маму. Жанчына і мужчына дапаўняюць сябе ва ўзаемнай бацькоўскай працы, выхоўваючы сваё дзіця. Калі няма аднога з бацькоў, заўсёды найбольш у гэтай сітуацыі страчвае дзіця. Адсутнасць таты – гэта таксама недахоп і маці, таму што самотная маці мае менш часу для дзіцяці, цяжка працуе, часта перажывае стрэс, а таксама шукае яшчэ новага партнёра. Маленькі скарб, дзіцятка, становіцца ўдвая больш самотным.